María Isabel Moreno

María Isabel Moreno Allué, ezagunagoa Maribel Moreno izenez (Ribas de Freser, Girona, Katalunia, 1981eko urtarrilaren 2a) kataluniar txirrindulari ohia da, kirolean Sabiñanigon trebatua.

Txirrindulari ibilbidea 
2001. urteaz geroztik, Espainiako lasterketetan nabarmendu zen. Nazioartean, berriz, 2005ean nabarmendu zen, Italiako Giroan 5. maila lortu baitzuen,  amateurra zela eta Espainiako Selekzioarekin lehiatzen. 2007an, berriz ere, 3. postua lortu zuen Italiako Emakumezkoen Giroan (Giro Donne), eta 5. postua Emakumezkoen Grande Boucle delakoan (Frantziako Tourra), lasterketa horretan Valentziako Erkidegoko talde profesionalarekin parte hartuta.

2008an, nahiz eta talde profesionalik gabe geratu (tokiko lasterketak Multic-CC Sabiñanigoko talde amateurrarekin eta nazioartekoak Espainiako Selekzioarekin egiten zituen), El Salvadorren ospatu zen Vuelta a Occidente edo Mendebaldeko Itzuliaren proba profesionalean nabarmendu zen, etapa bat irabazi baitzuen, eta sailkapen orokorrean hirugarrena izan baitzen; eta, pixka bat lehenago, El Salvadorreko Emakumezkoen Itzulian, bigarren izan zen etapa batean. Gainera, aurreko denboraldietan lortutako emaitzei esker, bere taldea Grande Boucle (Emakumezkoen Frantziako Tourra) txapelketara gonbidatu zuten (proba horretarako gonbidapena lortu duten atzerriko talde amateur gutxi batzuk izan dira), aurreko denboraldiko azken posizioa errepikatu zuela, 5 postua, hain zuzen ere.

Handik gutxira, Txinara joan zen 2008ko Pekingo Udako Olinpiar Jokoetan parte hartzeko, baina Espainiako kontzentrazioa utzi zuen hasi baino lehentxeago, eta antsietate-krisi handia izan zuela adierazi zuen. Ondoren, jakinarazi zen uztailaren 31n dopinaren aurkako kontrola egin zutela, eta EPOn positiboa eman zuela. Olinpiar Jokoetan aurkitutako lehen dopin-kasua izan zen. Gainera, taldea desagertzea eragin zuen.

Palmaresa 
2001 (amateur gisa)

 3. postua Espainiako Errepideko Txapelketan  

2003 (amateur gisa) 

 3. postua Espainiako Erlojupeko Txapelketan  
 3. postua Europako Erlojupeko Txapelketan, 23 urtez azpikoen kategorian  
 3. postua 23 urtez azpikoen Europako Txapelketan  

2005 (amateur gisa)

 1. postua, Txapelduna, Espainiako Errepideko Txapelketan   
 3. postua Espainiako Erlojupeko Txapelketan  
 Emakumezkoen Frantziako Tourra edo Boucle Handiaren etapa bat

2006 (amateur gisa)

 1. postua, Txapelduna, Espainiako Errepideko Txapelketan   
 2. postua Espainiako Erlojupeko Txapelketan  

2007

 1. postua, Txapelduna, Espainiako Errepideko Txapelketan   
 1. postua, Txapelduna, Espainiako Erlojupeko Txapelketan   
 3. postua Italiako Giroan, gehi etapa bat
 Frantziako Ardècheko Itzulia, gehi etapa bat

Bira handien eta munduko txapelketetako emaitzak 
Bere kirol-ibilbidean, postu hauexek lortu ditu emakumezkoen Itzuli Handietan eta errepideko Munduko Txapelketetan:

-: Ez du parte hartu      Ab.: abandonua                X: egin gabeko edizioak  Taldeak 
 Junkers-Noja (2001) (amateurra)
 Pragma-Deia-Colnago (2002)
 Valentziako Erkidegoa (2007)
 Multicafe-Sabiñanigo (2008) (amateurra)

Erreferentziak

Kanpo estekak 

 Maribel Morenoren fitxa (sitiodeciclismo.net)
 Maribel Morenoren fitxa (cqranipv.com)
 Dopineko txapeldunak

Gironarrak
2008ko Udako Olinpiar Jokoetako txirrindulariak
Emakume txirrindulariak
Espainiako txirrindulariak
Espainiako emakume txirrindulariak